ming030890/wiki-yue-high-quality huggingface dataset:
鉨

鉨（粵拼：Nai5，Nh）係原子序113嘅化學元素。
佢係13 (IIIA)族最重嘅元素，但至今都重未有足夠穩定嘅同位素可以用喺實驗當中，以證明佢嘅特性同嗰族嘅相符。Nh喺2003年第一次被發現喺Uup嘅衰變產物中，並喺2004年直接被合成。至今只有14個原子被成功製造。其中壽命最長嘅同位素係287Nh，半衰期大概20秒，因此有可能對佢進行化學實驗。

發現
2003年8月，Uut首次喺Uup嘅衰變產物中被探測到。2004年2月1號，一個由俄羅斯杜布納聯合核研究所同美國勞倫斯利福摩爾國家實驗室科學家組成嘅小組發表咗呢一項發現。
4820Ca + 24395Am  → 288,287Uup → 284,283Uut
2004年7月23號，日本理化學研究所用209Bi同70Zn之間嘅冷聚變反應後，探測到一個278Uut原子。佢哋喺2004年9月28號發表呢次發現。
7030Zn + 20983Bi → 279113Uut → 278113Uut + 10n
佢哋嘅實驗結果喺2004年得到證實，中國近代物理研究所探測到266Bh嘅衰變特性同日本理研所探測嘅衰變活動特性相同（睇𨨏）。
理研小組喺2005年4月2號又合成咗一個Uut原子，衰變數據同第一次嘅唔同，但咁可能係因為產生咗穩定核異構體。
美俄合作小組通過喺衰變產物268Db上進行化學實驗進一步證實咗Uut嘅發現。Uut嘅α衰變鏈半衰期同實驗數據相符。

命名
Ununtrium（Uut）係國際純粹與應用化學聯合會（IUPAC）嘅臨時系統命名。研究科學家通常稱之為「元素113」（或E113）。

命名提議
杜布納小組嘅Dmitriev同理研小組嘅Morita分別對命名Uut進行咗提議。國際純粹與應用化學聯合會（IUPAC）同國際純粹與應用物理聯合會（IUPAP）嘅聯合工作小組會決定邊一方有權進行命名。2011年，IUPAC審核咗兩方進行過嘅實驗，並認為實驗並未符合「發現元素」嘅標準。
以下係被提議使用嘅名：
2015年除夕，日本理研小組被IUPAC認定發現到呢個元素，攞到新元素嘅命名權。外界一般預測呢個元素會被命名為Japonium，符號係Jp，同日本（Japan）嘅英文簡寫一樣。呢個發現係日本第一次，亦係全亞洲第一次嘅新元素發現。
2016年11月個名正式被確認為Nihonium（Nh）。

可以產生Z=113複核嘅目標、發射體組合
下表列出各種可以用嚟產生原子序為113嘅目標、發射體組合。

209Bi(70Zn,xn)279-xUut (x=1)
德國重離子研究所小組喺1998年首次嘗試合成Uut，用咗以上嘅冷聚變反應。喺兩次實驗中，佢哋都冇發現任何原子，計算出嘅截面為900 fb。佢哋喺2003年重複進行實驗，並將截面下降至400 fb。2003年尾，日本理研小組利用充氣反沖核分離器進行咗以上反應，截面達到140 fb。2003年12月至2004年8月，佢哋進行咗長達8個月嘅輻照，並將敏感度提高到51 fb。呢個時候佢哋探測到一個278Uut原子。喺2005年，佢哋重複幾次進行實驗，並再發現一個原子。經過計算，兩個原子嘅截面為係記錄以來最低嘅31 fb。2006年重複嘅實驗中並未發現更多嘅原子。咁令目前嘅產量值只有23 fb。

237Np(48Ca,xn)285-xUut (x=3)
2006年6月，美俄合作小組通過237Np同48Ca間嘅「暖」聚變反應直接合成Uut。實驗中發現咗兩個282Uut原子，截面為900 fb。

作為衰變產物
Uuh亦喺Uup同Uus嘅衰變中被探測到。

同位素產量
以下列出直接合成Nh嘅聚變核反應嘅截面同激發能量。粗體數據代表從激發函數算出嘅最大值。+代表觀測到嘅出口通道。

蒸發殘留物截面
下表列出各種目標-發射體組合，並畀出最高嘅預計產量。
DNS = 雙核系統； σ = 截面

氧化態
Nh預計會係7p系第1個元素，並係元素週期表中13 (IIIA)族最重嘅成員，位於鉈之下。呢一族嘅氧化態為+III，但由於7s軌域嘅相對論性穩定性造成嘅惰性電子對效應，鉈只可以形成穩定嘅+I態，電離電勢更高，亦更難形成化學鍵。

化學特性
Nh嘅化學特性可以從鉈嘅特性推算出來。因此，佢應該會形成Nh2O、NhF、NhCl、NhBr同NhI。但如果可以達到+III態，佢應該只可以形成Nh2O3同NhF3。7p軌域嘅自旋—軌道分離可能會令−1態較穩定，類似Au(−1)（金化物）。
鉞

鉞，斧一類，架生一種，用佢來破開啲嘢。佢至初寫戉，隻字同越同音。鉞石器時代就有，至初用石造，後尾就有銅造，如今石造就叫石鉞，玉造叫玉鉞，青銅造叫青銅鉞。後尾由架生化成武器同禮器。有時別字寫龯，都講鉞。
鉞同斧分別，史上並無明確分界。左傳昭公十五年有「鏚鉞秬鬯」，疏寫「鉞大而斧小」。而太公六韜，「大柯斧重八斤。一名天鉞。」可見龯重過斧，大過斧，厚過斧。商時鉞成為軍備，有啲會有裝飾。另一說法，斧背有鈎，又或斧頂有尖，就叫鉞。
兵器來講，鉞難啲用，好多時只做禮器，又或斷頭刑具。司馬法咁寫，「夏執玄戉、殷執白戚、周左杖黃戉、右秉白旄。凡戉之屬皆从戉。」可見夏商周都有戉做權力象微。周嗰段出自書經牧誓，「王左杖黃鉞，右秉白旄以麾」。香港考古都掘到石鉞，象徵權力。
越同戉關系密切，越人持戉，現今認為百越由此而名。越人做出良渚文化，有唔少戉，當中一支北上成夏。
星官之中有個叫鉞。史記天官書有寫，「東井爲水事、其西曲星曰鉞。」後世室宿有鈇鉞。
鉤蚊

鉤蚊（學名：Malaya），係雙翅目蚊科嘅一個屬。
鉤棘海蝠魚

鉤棘海蝠魚（學名：Malthopsis mitrigera）係棘茄魚科海蝠魚屬嘅其中一個種。
鉬

鉬（粵拼：muk6；Molybdenum）係一種化學元素，佢嘅化學符號係Mo，原子序數42，原子重量95.94(2)，係一種灰色嘅過渡金屬。
鉬嘅純金屬係銀白色，非常堅硬。將少量鉬加到鋼之中，可以令鋼變硬。鉬係對植物好重要嘅營養素，亦響一啲酶之中搵到。

歷史
1778年瑞典嘅舍勒從輝水鉛礦中提取出氧化鉬，根據舍勒嘅啟發，1781年佢嘅朋友，同樣係瑞典人嘅耶爾姆將鉬土用「碳還原法」分離出新嘅金屬鉬。
維基同享有多媒體嘅嘢：
鉬（類）
鉛酸電池

鉛酸電池（水電）係一種充電池，由法國物理學家加斯東皮迪喺 1859年發明。 係史上第一隻叉得電嘅電池。同而家充電電池比，鉛酸電池嘅能量密度比較低。不過，佢嘅瞬間電流嘅能力勁，意味住功率重量比大。呢啲特性以同製造低成本，令其適合攞嚟撻汽車用。水電短命，叉得慢、叉得耐、通常只係叉得五佰次，係缺點。
鉬嘅同位素

鉬有41個同位素，其中4個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
陶拉格縣

陶拉格縣（立陶宛文：Tauragės apskritis）係立陶宛嘅一個縣，首府陶拉格。
陶斯特

陶斯特（西班牙文：Tauste）係西班牙亞拉岡薩拉戈薩省一座城，住8千人。
陶枳樽

陶枳樽（To Zhi Chun Crz，1989年9月19號—）係香港女歌手，之前係2014年香港新晉跳唱女子組合HunterZ成員之一，有翻版栢芝之稱。
佢參加過2013年度國際旅遊小姐競選並奪得亞軍。2015年推出個人寫真集《Cross X Play Crz To》。

爭議
佢喺2015年區議會選舉期間，就候選人游蕙禎外型喺Facebook 同埋 Instragram 發表意見，話人哋「係嚟選美既」，但係就以「本人意見不代表本人立場」（我嘅意見唔代表我嘅立場）作結，被網民認為係「終極頭盔」（即係又要發表出位言論又驚俾人鬧）。事後佢因為被人批評，再出留言話其實自己根本冇了解有關候選人，網民認為佢唔理人哋選舉政綱，只係評頭品足，認為佢係唔抵得人哋樣貌出眾，抹黑對方只係靠樣貌拉票，係無知嘅表現。
陶拉格

陶拉格（立陶宛文：Tauragė）係立陶宛陶拉格縣嘅首府。
陶格夫匹爾斯

陶格夫匹爾斯（Daugavpils）係拉脫維亞第二大城，2023年人口有7.8萬幾人，面積72.37平方公里。
陶氏化學

陶氏化學（Dow Chemical）係美國製造公司，主要生產化學產品同塑膠。
陶志媛

陶志媛，係大韓民國嘅一個女藝人同埋演員。
陶桂英

陶桂英係香港親中派政治人物兼鄉議局人士。

選舉經歷
喺2021年9月，佢成為香港特别行政區選舉委員會鄉議局界委員。
金星

金星（粵拼：gam1 sing1；西洋名：Venus；天文符號：）係第二近太陽嘅行星，太陽系第六大行星，軌跡響水星同地球之間，用224.7日就可以圍住太陽行一個圈，太陽系中唯一一粒冇磁場嘅行星，冇衛星。夜晚嗰陣時，響地球天空，佢係除咗月亮之外，最光嘅天體，光等有成 -4.6。用地球角度來睇，因為佢係內行星，佢永遠都唔會離開太陽好多，所以分開角度都係頂盡 47.8°。金星最光係日落之前一陣或者日出無耐，所以人哋叫佢晨星（san4 sing1）或者昏星（fan1 sing1）。
金星係太陽系四粒類地行星之一，因為佢嘅大細、質量、體積同太陽嘅距離，都同地球相似，所以佢經常被稱為地球嘅姊妹星。佢嘅直徑係12,092公里（只比地球少650公里），質量係地球嘅81.5%。
然而，佢喺其它方面就同地球唔同。佢嘅大氣層非常厚，係四粒類地行星入面最厚嗰個，其中超過96.5%都係二氧化碳，其餘嘅3.5%係氮氣，行星表面嘅大氣壓力係地球嘅92倍。表面平均溫度高達735開氏（462攝氏；863華氏），係太陽系最熱嘅行星，比最近太陽嘅水星更加熱。金星冇將碳吸收入岩石嘅碳循環，似乎冇任何有機生物來吸收生物量嘅碳。金星俾一層高反射、唔透明嘅硫酸雲覆蓋，擋住來自太空、可能抵達表面嘅可見光。佢之前可能有海洋，而且外觀同地球極為相似，但係隨住失控嘅溫室效應導致溫度上升而蒸發嗮。水最有可能因為缺乏行星磁場而受到光致蛻變分解成氫同氧，而自由氫一直俾太陽風掃入星際空間。金星表面係乾燥嘅荒漠景觀，重有定期被火山刷新嘅岩石。

地理
直到行星科學喺20世紀揭示佢啲秘密之前，金星表面一直都係人類猜測嘅話題。佢最後嘅影像來自麥哲倫號喺1990-91年間嘅探測，顯示表面有大量同廣泛嘅火山活動，大氣層中嘅硫顯示最近可能有過噴發。
金星八成表面俾光滑嘅火山平原覆蓋，七成嘅平原有皺褶脊，一成係平滑或有碎裂嘅平原。兩個高原構成其餘三成嘅表面地區，一個喺行星嘅北半球，另一個喺赤道嘅南邊。北方大陸嘅大細同澳洲差唔多，依據巴比倫嘅愛神，伊師塔（Ishtar）命名為伊師塔地。金星上最高嘅山峰就喺伊斯塔地，叫做馬克士威山，佢嘅高度係金星平均表面之上11公里。喺南半球嘅大陸係呢兩個高原中比較大嘅一個，依據希臘嘅愛神命名，稱為阿佛洛狄忒陸，大細同非洲大陸差唔多。呢個地區嘅部分被斷裂嘅網狀結構同斷層覆蓋。
由於缺乏熔岩流嘅伴隨，隨處可見嘅破火山口依然係一個謎。呢個行星只有好少撞擊坑，顯示呢個行星表面非常年輕，大概只有3-6億年嘅歷史。除咗撞擊坑、山脈、山谷等等喺岩石行星常見嘅地形，金星表面有一啲獨特嘅特徵。平頂嘅火山地形叫做Farra，睇起嚟似薄煎餅，大細範圍介乎20至50公里，高度介乎100至1000公尺；輻射狀、星形嘅地形系統，叫做novae；如果有類似蜘蛛網嘅輻射狀同埋同心斷裂外觀嘅，就叫做蛛網膜地形（arachnoid）；如果有同心圓環嘅凹地就叫coronae；呢啲都係火山地形。
金星表面嘅地形幾乎都係用歷史上同神話中嘅女性命名。少數例外嘅係以詹姆斯·克拉克·馬克士威個名命名嘅馬克士威山，同埋阿爾法區、貝塔區、奧瓦達區呢三個高原地區。前面嗰三個地區係喺國際天文學聯會嘅行星命名監督機構，通過現行嘅命名制度之前命名。
金星上天然嘅地形以相對於佢本初子午線嘅經度來表示。原本選擇嘅子午線係經過阿爾法區南部，喺雷達下呈現亮點嘅橢圓形Eve嘅中心。喺金星任務完成後，重新定義嘅本初子午線係經過阿喇阿德涅火山口中央峰嘅經線。

表面地質
内文：金星地質
垂直方向放大咗22.5倍嘅馬特山。
大部分嘅金星表面似乎都係由火山活動形成，金星嘅火山數量係地球嘅好幾倍，佢有167座直徑超過100公里嘅大型火山。地球上，得夏威夷大島嘅複雜火山嘅大細可以同金星比較。呢個唔係因為金星嘅火山比地球活躍，而是因為佢嘅地殼比地球古老。地球嘅海洋地殼喺板塊嘅邊界不斷咁俯衝而下，令到平均年齡細過一億年，而金星表面嘅年齡估計喺3至6億年之間。
有幾個線索指出金星上嘅火山重喺度活動。前蘇聯嘅金星計劃，金星11號同埋金星12號探測器偵測到好多閃電，金星12號降落之後冇幾耐，就記錄到強大嘅雷聲。歐洲太空總署嘅金星特快車記錄到高層大氣中豐富嘅閃電。雖然地球上嘅雷暴會產生降雨，但係金星表面唔會落雨（即使喺大氣層嘅上層會落硫酸雨，但喺25公里嘅高處就會因為高温而蒸發）。產生閃電嘅一種可能係嚟自火山灰嘅噴發。另一種證據嚟自大氣層中嘅二氧化硫濃度，喺1978年至1986年間嘅測量，濃度下降咗10倍。即係話，早啲嘅時候有大型嘅火山爆發進行。
金星上有近千個撞擊坑均勻咁分布喺其表面。喺其它天體上嘅撞擊坑，例如地球同埋月球，撞擊坑展現出一系列衰退嘅狀況。喺月球，衰退係嚟自後續嘅撞擊；喺地球，係因為風同埋雨水嘅侵蝕。喺金星，85%嘅撞擊坑保持住原始嘅狀態。撞擊坑嘅數量，同埋保存喺完好嘅狀態下，顯示呢個行星大約喺3億年前經歷咗一次全球性嘅事件，隨後火山活動開始衰減。地球嘅地殼係不斷咁運動，而金星就被認為冇得維持呢一個過程。冇板塊構造從地函散熱，金星反而經歷咗一個令地函溫度升高嘅迴圈，直到佢哋達到臨界嘅水準，削弱咗地殼。然後，大約喺一億年嘅期間，發生咗大規模嘅地殼俯衝，令到地殼完全重生。第一個火山活動持續嘅直接證據，出現喺格尼奇峽谷嘅盾狀火山馬特山嘅帶狀裂口，發現咗3個紅外線嘅閃光。呢啲閃光嘅溫度範圍係527-827℃，相信係氣體或者熔岩從火山口釋出嘅噴發現象。
星星凹面嘅坑穴大細由3公里至280公里。由於濃稠嘅大氣影響到進入嘅天體，所以冇細過3公里嘅坑穴。受到大氣層嘅減速，動能低過某一臨界值嘅天體，就無得碰撞出撞擊坑。進入嘅天體直徑如果細過50米，將喺墜落到表面之前就喺大氣層中燒毀。
1979年，先鋒金星軌道器以紫外線波段揭露咗金星大氣層嘅結構。麥哲倫號從1990年至1994年嘅全球雷達影像（冇雲層）喺金星表面嘅撞擊坑（影像由雷達數據重建）

內部結構
由於冇地震或者轉動慣量嘅資料，因此只有好少嘅直接資料可以解金星內部嘅結構同地質化學。同地球相似嘅大小同密度，顯示佢同地球有相似嘅共同內部構造：核、地幔同埋地殼。好似地球一樣，金星嘅核心有一部分係液體，因為呢兩個行星冷卻嘅速率係相同嘅。
金星顯示出內部深處嘅壓力會比地球嘅細一啲。呢兩個行星之間主要嘅區別喺金星缺乏板塊存在嘅證據，可能係因為佢嘅外殼太硬，隱沒帶缺乏水而令佢冇黏度。咁嘅結果令到行星嘅熱好難消散，阻止咗它嘅冷卻，並提供內部缺乏生成磁場機制嘅可能解釋。相反，金星可能以週期性嘅重鋪地殼嚟消散佢內部嘅熱。

古稱
中國古代稱之為太白、太白金星。係晨星嘅時候，黎明前響東方嘅天出現，稱之為「啟明」；係昏星嘅時候，黃昏後響西方嘅天出現，稱之為「長庚」 。
古希臘人叫金星做阿佛洛狄特（Aphrodite），係希臘神話裏面「愛與美」嘅女神。而古羅馬人叫金星做維納斯（Venus），係羅馬神話裏面嘅「美神」，因此金星嘅英文名叫 Venus。
波提且利畫嘅《維納斯出世》
唐朝《熾盛光佛並五星圖》入面代表金星嘅神靈
金星凌日

金星凌日係指太陽同地球之間嘅行星金星直接喺太陽前面掠過，成為太陽表面嘅可見暗斑（並遮咗一小部分太陽對地輻射）嘅天文現象。凌日發生嗰時，由地球可以見到金星係喺太陽表面郁嘅一個黑色暗斑，時間通常斷鐘計。
凌日同月球造成嘅日食類似。雖然金星直徑幾乎係月球4倍，但因為佢離地球比月球更遠，並且通過太陽前面嘅速度亦慢過月球，所以金星喺太陽前掠過嘅形狀更細、速度更慢。通過觀察金星凌日，科學家可以利用視差原理計算太陽同地球之間嘅距離。
金星凌日罕見但預測得到。佢哋以243年嘅週期重複相同嘅模式。金星凌日發生嘅模式係「成雙成對」，相鄰嘅「一對」金星凌日之間相隔8年，而唔同嘅「兩對」之間就隔咗超過100年。呢種週期性反映出地球同金星公轉週期嘅8:13同243:395軌道共振嘅事實。
觀測金星凌日，要用同觀測日偏食同日環食類似嘅護眼措施，唔係會好傷眼。

太陽面通過嘅過程
2012年金星凌日
6月5號下晝3點27分，喺三藩市影嘅
6月5號晚黑7點6分，喺列治文山影嘅
6月6號朝早6點11分，喺拉古薩影嘅
6月6號朝早7點33分，喺科威特市影嘅
6月6號朝早7點47分，喺莫斯科影嘅
6月6號朝早8點41分，喺廣州市影嘅
6月6號中午12點10分，喺新潟市影嘅6月6號中午12點10分，喺新潟市影嘅
金星凌日嘅動畫，喺半田市拍攝嘅金星凌日嘅動畫，喺半田市拍攝嘅
太陽面通過嘅時候，你會睇到金星好似一粒細細粒嘅黑點由東向西咁喺太陽表面行過。呢個情況同日食有啲相似，都係有啲嘢遮住咗太陽嘅一部分。不過日食嗰陣，遮住太陽嘅月亮睇落去嘅大細（即係視直徑）大約係30分角，同太陽差唔多大。而金星凌日嘅時候，金星嘅視直徑得1分角左右，只係太陽嘅30分之1咁大。雖然金星嘅實際直徑大概係月亮嘅4倍，但係睇落去咁細粒，係因為金星凌日嘅時候，金星離地球大概有4100萬公里咁遠，比起月亮（離地球大約38萬公里）遠咗100倍有多。
金星凌日嘅示意圖（以2012年嘅情況為例）
金星凌日開始之前，金星會由太陽嘅東面慢慢接近太陽。但係呢個時候，金星嘅夜晚嗰面對住地球，所以我哋睇唔到佢。跟住金星就會碰到太陽表面，呢一刻叫做第一接觸。之後金星會繼續行入太陽表面，當佢完全入咗去嘅時候，我哋就叫做第二接觸。由第一接觸到第二接觸大概要20分鐘。然後金星就會喺太陽表面上面由東

金星嘅內合
要金星凌日發生，金星就要行到喺地球同太陽之間。呢種情況叫做內合。不過，就算金星內合，地球-金星-太陽通常都唔會排成一條直線。金星嘅軌道同地球軌道有3.4度嘅傾斜，喺天球上面睇，金星內合嘅時候會喺太陽嘅北面或者南面經過。
3.4度聽落好似唔係好大，但係喺地球睇，內合嘅時候金星可以離太陽遠到9.6度。相比之下，太陽嘅視直徑得0.5度左右，即係話金星內合嘅時候可以喺太陽北面或者南面經過，距離可以遠到太陽直徑嘅18倍以上。
所以，金星凌日只會喺地球嘅軌道平面同金星嘅軌道平面交叉嘅地方（或者好近嘅地方）發生內合嘅時候先至會發生。喺地球公轉軌道（一年）入面，呢個軌道平面嘅交線只會喺太陽兩邊對稱嘅兩個位置經過。呢兩個位置叫做交點。而家經過交點嘅時間大概係6月7號同12月9號前後，金星凌日只會喺呢幾日左右發生。

發生嘅間隔
呢條片顯示咗金星凌日嘅時候，金星公轉軌道同地球公轉軌道重疊嘅情況
金星凌日係一個好罕見嘅現象。近年嚟講，佢每隔8年、105.5年、8年、121.5年咁發生一次。
假設某個時間發生咗金星凌日。地球嘅一個恆星年係365.256日，金星嘅一個恆星年係224.701日，所以金星圍住太陽轉得快過地球。金星凌日過咗之後，要等到金星再次行到地球同太陽之間發生下一次內合，需要583.924日。呢583.924日叫做會合週期，每隔583.924日就會發生一次內合。不過好似之前講過，單單發生內合唔代表會有金星凌日。要喺軌道平面嘅交點上面發生內合先得。
地球每半年（0.5年）就會經過一次軌道平面嘅交點。所以，如果發生咗一次金星凌日，下一次可能發生金星凌日嘅時間一定係0.5年嘅整數倍之後。上一次金星凌日之後8年，呢個時間啱啱係0.5年嘅整數倍，仲要係會合週期嘅5倍。咁就可以同時滿足內合同埋喺交點上面呢兩個條件。近年有兩次金星凌日相隔8年就係因為咁。不過8年之後金星唔會完全返到同一個位置，會有少少偏差。準確啲講，內合會比8年早2.45日發生。8年間隔嘅金星凌日只會發生兩次，就係因為呢個偏差會越嚟越大。16年之後，偏差已經大到金星內合嘅時候唔會經過太陽表面，所以就唔會再有金星凌日。
另一方面，如果重複66次會合週期，就差唔多係105.5年。呢個都係0.5年嘅整數倍。近年有105.5年嘅間隔就係因為呢個週期。仲有，重複76次會合週期就差唔多係121.5年。近年有121.5年嘅間隔就係因為呢個週期。
而家金星凌日發生嘅日子大概係6月7號同12月9號前後，但係呢個日子會隨住年代慢慢推遲。如果倒轉頭睇，以前發生得更早，1631年之前嘅金星凌日發生喺5月或者11月。呢個係因為太陽曆嘅一年（太陽年）比地球實際圍住太陽轉一圈嘅時間（恆星年）短咗少少。
除咗8年、105.5年、121.5年呢啲間隔之外，金星凌日都可以喺其他間隔發生。例如113.5年、129.5年、137.5年都得。呢啲年數分別相當於71次、81次同86次會合週期。而家「8年、105.5年、8年、121.5年」嘅間隔，如果睇成一個整體，就係 8 + 105.5 + 8 + 121.5 = 243年 (5 + 66 + 5 + 76 = 152次)嘅一個週期。由546年到1518年，金星凌日每隔8年、113.5年、121.5年發生一次。由紀元前425年到546年，金星凌日就係每隔121.5年發生一次。而家「8年、105.5年、8年、121.5年」嘅間隔由1396年開始，會一直持續到3089年。3089年之後，下一次金星凌日就會喺129.5年後發生。1396年之前嗰次金星凌日就係113.5年前發生。
另一方面，另一粒內行星水星比金星更加貼近太陽，轉得更快。所以水星凌日就冇咁罕見，喺20世紀同21世紀分別會發生14次。

一般嘅觀察方法
啲人透過濾鏡觀察金星凌日。呢個係東帝汶搞嘅觀察活動。
内文：太陽 § 太陽觀察
凌日期間，金星嘅影可以用肉眼睇到，因為佢嘅角度（睇落嚟嘅大細）夠大。用金屬蒸鍍嘅太陽觀測濾鏡（觀察用眼鏡）減光之後，就可以安全咁用肉眼觀察。不過就算用咗濾鏡都擋唔得晒啲有害嘅光，所以建議唔好長時間望著，要不時唞下隻眼。
如果用望遠鏡或者雙筒望遠鏡觀察太陽，為咗避免盲眼或者眼睛受傷嘅風險，建議要充分減光或者用投影法。
順反異構

有機化學嘅順反異構又叫幾何異構。當分子有唔能夠自由旋轉嘅雙鍵或者環嘅時候，就有可能出現順反異構。無機化學道亦有順反異構，概念基本一樣。

雙鍵
若果兩個雙鍵原子上面連住嘅相同或者相似嘅基團喺雙鍵同一邊，就叫做順式。如果喺兩邊，就叫做反式。例如，2-丁烯（有機物）同二亞胺（無機物）都有順反異構。
順-2-丁烯（IUPAC 名：(Z)-2-丁烯）
反-2-丁烯（IUPAC 名：(E)-2-丁烯）
順二亞胺
反二亞胺
由於空間位阻影響，一般反式異構體熱力學上比順式穩定。
如果兩個雙鍵上面連住嘅基團全部都唔同，亦無相似性，仍然會有幾何異構，但係唔可以直接用順、反來稱呼。對於有機物，仍然可以用E/Z 命名法（英文：E-Z notation）。

環
雙鍵可以睇成係特殊嘅環（二元環），如果化合物裡面有環，亦會有順反異構，而其中反式異構體重有可能有旋光異構。
順-1,2-二氯環己烷（內消旋）
(S,S)-1,2-二氯環己烷（反-1,2-二氯環己烷其中一種）

無機配合物
平面四邊形或者八面體嘅配合物都會有順反異構，例如順鉑（英文：cisplatinum）係抗癌藥，反鉑就無抗癌作用。
順鉑
順天市

順天（韓文：순천시／順天市 Suncheon si */?）係大韓民國全羅南道嘅一個市。
順天站

順天站係香港港鐵東九龍綫上一個建議緊嘅站，主要服務四順嗰頭嘅街坊。
順天者昌

順天者昌，戰國到秦漢時一種思想，治國思想之一。天有道，順住天嘅法則先興盛，逆住就會亡國，見諸黃老。天有一啲順時有信不爽嘅現象，如日、月、星嘅運動，月嘅盈虧，以致節候、方位、風物。依啲規律，就引伸去治國方面，順時政令。戰國時呂氏春秋下十二紀有寫，禮記下月令有寫，到漢時淮南子時則都有寫。依種順住老子嘅道，戰國學者演化出更易理解，更方便治國思想。
馬王堆漢墓出土老子，附有十六經下姓爭寫「順天者昌，逆天者亡，毋逆天道，則不失其所守。」
儒家去到戰國孟子都有「順天者存，逆天者亡。」離婁上寫「天下有道，小德役大德，小賢役大賢；天下無道，小役大，弱役強。斯二者，天也。順天者存，逆天者亡。」

後世
後世仍有留有依句，不過就變成古人云矣。意思就變成天意，而唔係天道法則。
大元楊梓寫有豫讓吞炭，第四折有寫，豈不聞順天者昌，逆天者亡，趙氏既昌，合當順人應天，不宜苦苦直要報仇。
大明時三國演義第九三回，今公蘊大才、抱大器，自欲比於管、樂，何乃強欲逆天理、背人情而行事耶？豈不聞古人云順天者昌，逆天者亡？
順子SHUNZA

《順子SHUNZA》係台灣女歌手順子出嘅第一張唱碟。喺1997年11月由魔岩唱片發行。

簡介
呢隻碟收錄咗11隻歌。
閏九月初四

閏九月初四係黃曆閏年時閏九月第四日。因為閏九月唔係年年有，平時紀念都會響九月初四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月十七

閏九月十七係黃曆閏年時閏九月第十七日。因為閏九月唔係年年有，平時紀念都會響九月十七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月十三

閏九月十三係黃曆閏年時閏九月第十三日。因為閏九月唔係年年有，平時紀念都會響九月十三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月十九

閏九月十九係黃曆閏年時閏九月第十九日。因為閏九月唔係年年有，平時紀念都會響九月十九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月初八

閏九月初八係黃曆閏年時閏九月第八日。因為閏九月唔係年年有，平時紀念都會響九月初八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月初六

閏九月初六係黃曆閏年時閏九月第六日。因為閏九月唔係年年有，平時紀念都會響九月初六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月十二

閏九月十二係黃曆閏年時閏九月第十二日。因為閏九月唔係年年有，平時紀念都會響九月十二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月十五

閏九月十五係黃曆閏年時閏九月第十五日。因為閏九月唔係年年有，平時紀念都會響九月十五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月初十

閏九月初十係黃曆閏年時閏九月第十日。因為閏九月唔係年年有，平時紀念都會響九月初十。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏九月十一

閏九月十一係黃曆閏年時閏九月第十一日。因為閏九月唔係年年有，平時紀念都會響九月十一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
香港電話

香港電話有限公司（港交所前編號：8）現時係電訊盈科旗下嘅一間子公司，係香港其中一間固定電訊網絡經營者，喺香港提供話音固網、收費電話亭以及寬頻固網服務。

同大東電報局合併前嘅歷史
早喺1877年，喺貝爾取得電話專利後一年，香港就引入咗電話。1882年，Oriental Telephone and Electric Company成立，提供公共電話服務，後來這公司改名做China and Japan Telephone and Electric Company。
在1925年，香港電話公司收購咗China and Japan Telephone and Electric Company，政府俾咗本地電話網絡五十年嘅專營權佢，有關專營權受二次大戰日軍入侵嘅影響，一度中斷，喺戰後恢復。並喺1968年，獲發由1975年開始生效嘅額外二十年專營權。
在1981年，香港電話公司決定喺香港市內鋪設光纖主幹網，為日後香港數據通訊業發展奠下基礎。
1983年，旗下子公司Communication Services Limited開始提供流動通訊服務，係今天香港流動通訊有限公司嘅前身。

同大東電報局合併
一直以來，香港電話公司並不擁有香港對外通訊專營權，香港對外通訊由大東電報局（Cable & Wireless）負責，在1988年，大東電報局收購香港電話，組成香港電訊有限公司，亦即係電訊盈科的前身，香港電話有限公司成為大東旗下子公司。
1990年，香港電訊集團重組，香港電話公司正式分拆成香港電話有限公司呢間子公司，英文名叫Cable & Wireless HKT Limited。
香港嘅固網線路，在1994年達到三百萬條，1995年，香港電話號碼升格為八位之餘，香港電話有限公司亦唔再壟斷香港固網業務，而需要同其他新加入競爭者競爭。

電訊盈科年代
香港電訊被盈科數碼動力收購後，香港電話有限公司中文名冇變，但英文名就改做PCCW-HKT Telephone Limited。而由於香港電話有限公司，實質擁有電訊盈科旗下嘅香港固網業務，加上電訊盈科本身嘅負債較大，因此電訊盈科以香港電話有限公司的資產，申請信貸評級，以及發行債券，為集團進行融資。
2006年，電訊盈科藉收購SUNDAY（即家下嘅PCCW Mobile Ltd.）嚟經營第三代流動通訊業務時，亦以香港電話有限公司名義，租用SUNDAY網絡，以PCCW Mobile嚟經營第三代流動通訊網絡。而喺2007年，電訊盈科更以香港電話有限公司（而唔係PCCW Mobile Ltd.）名義獲得香港CDMA2000牌照。
2007年中，香港兩間免費無線廣播電視台──無綫電視同埋亞洲電視共同宣佈委任香港電話有限公司，由香港電話全權負責透過大氣電波傳送無綫同埋亞視旗下喺香港嘅數碼地面電視廣播頻道訊號工作。
香港青少年軍總會

香港青少年軍總會（英文：Hong Kong Army Cadets Association），喺2015年1月18號成立，係一個提供紀律訓練，教授中式步操嘅制服團體，讓團員從訓練中培養堅強意志，學習自律自省、團結、刻苦精神。訓練課程內容廣泛，包括隊列步操、升旗、領導才能訓練、野外求生、急救、拯溺、體藝發展、社會服務等。

抱負
使香港年青一代自強、自律，更有自信發揮領導才能，承擔起建設香港、服務人群嘅責任，為社會作出貢獻。

三大宗旨
提升個人素質，從訓練中磨練意志；
培訓領導才能，學習發揮團隊精神；
推動建設香港，放眼未來報效祖國。

總會縱隊
教導縱隊
由年齡17歲或以上有決心成為教官嘅青少年同持有專業資格嘅專項教官組成。申請人必須通過面試同總會遴選先至可以加入。
菁英縱隊
由年齡8歲至35歲嘅青少年組成。申請人必須通過面試同基礎訓練，並達到標準先至可以正式成為團員。
地區縱隊
以學校／分區為單位，需要經學校老師／總會推薦先至可以加入。以學校為單位嘅地區縱隊由全香港各區小學嘅高年級（小四或以上）同中學學生組成；以分區為單位嘅地區縱隊由年齡8歲或以上嘅青少年組成。
香港青年捐血社

香港青年捐血社（Hong Kong Youth Donor Club；HKYDC）係香港一非牟利義務組織，2010年1月30號由香港紅十字會輸血服務中心成立。
而家由香港紅十字會青年及義工事務部青年及義工服務部管理，由香港紅十字會輸血服務中心協助管理及提供意見。使命包括加強後生仔女留意捐血訊息知識，想提高佢哋嘅「社會意識」、「歸屬感」同「公民責任感」。16到28歲有資格做會員，入會之後一年至少捐一次血。會內活動有培訓、參觀、講座同工作坊。
過往香港青年捐血社曾舉辦過「2010捐血推廣大使計劃」同「2011捐血推廣大使計劃」。
香港電車

香港電車係指喺香港香港島北部行駛嘅路面電車系統，來往筲箕灣同埋堅尼地城，另外有環形支線來往跑馬地，每日平均搭客達到24萬人次，係全球現存唯一全數用雙層電車嘅電車系統。香港電車響1904年投入服務，係香港最早嘅交通工具之一。香港電車除咗係港島北居民嘅主要交通工具之一，重係外地旅客嘅著名景點之一。
香港電車曾經係九龍倉集團旗下業務。2009年4月7號威立雅運輸買咗香港電車一半股權，2010年2月17號買埋剩低嗰半，之後喺2011年威立雅運輸就改咗名做Transdev。現時係Transdev同埋RATP集團嘅旗下業務。響2017年5月尾嗰陣電車公司就轉咗以綠色同白色為主嘅撈稿，以『笑聲笑聲滿載叮叮』作為佢嘅宣傳口號。2020年10月起，RATP Group (RATP)全面收購埋 RATP Dev Transdev Asia (RDTA) ，自此全資擁有香港電車。
編輯
香港電車
香港青少年培育會陳南昌紀念學校

香港青少年培育會陳南昌紀念學校（英文：HK Juvenile Care Centre Chan Nam Cheong Memorial School）係香港一間群育學校，位於香港島黃竹坑南朗山道38號，為有行爲偏差或受情緒困擾嘅男學生而設。

學校設施
課室、綜合科學實驗室、圖書館、美術設計室、電腦室、設計科技室、電子與電學室、健身室、音樂室、資源室等、醫療室、社工室、籃球場、有蓋操場、禮堂。

初中
中文、英文、普通話、數學、綜合科學、通識科、普通電腦科、電工科、設計與科技、體育、視覺藝術、中國歷史。

高中
中文、英文、數學、通識、設計科技與應用、生活健康與社會關懷。
香港青年基督徒劇團

香港青年基督徒劇團（英文：Hong Kong Christian Youth Theatre）係香港一個由基督徒組成嘅劇團，喺1985年10月成立，一班嚟自唔同教會，對戲劇有濃厚興趣嘅基督徒青年，感到福音可以藉住戲劇媒介嚟傳播，就聯合起來，組成一個具規模嘅基督徒戲劇團體。宗旨係藉戲劇藝術廣傳福音，推廣基督教戲劇文化。演出主要分兩大類，包括巡迴演出同公演。

信仰
基督教信仰，以《聖經》為根基。

福音短劇事工
香港青年基督徒劇團嘅福音短劇事工，本住協助教會廣傳福音為宗旨，演出嘅劇目主要令人思想人生，自我反省，以致仰望上帝，達到「福音預工」果效。可以去到香港各間教會、學校同機構等演出，包括各種形式同唔同種類性質嘅聚會，傳揚福音。
雪兔

雪兔（學名：Lepus timidus）係兔科兔屬嘅其中一個種。
雪城

雪城（Syracuse）係美國紐約州一個城市。
雪兒

雪兒（Cher，原名Cherilyn Sarkisian，1946年5月20號—），係美國女歌手同演員，1987年憑《月滿抱佳人》攞奧斯卡金像獎最佳女主角獎。
雪吻

雪吻（Meltykiss）係日本明治製菓出產嘅朱古力牌子，外表四方，比較易融，只會喺冬季賣。
雪妮

雪妮（Suet Nay，本名熊雪妮，1945年9月27號—）係香港粵語片同電視劇演員，中國大陸湖北出世，兩歲移民香港，17歲（1962年）出道，有「甜妹妹」之稱。1966年主演嘅電影《女黑俠木蘭花》算係佢嘅代表作。1969年下嫁唐佳之後息影。1997年復出，加盟無綫電視。2020年5月離開無綫電視。
雪姑七友

《雪姑七友》（英文：Snow White and the Seven Dwarfs）係美國迪士尼首部經典動畫電影，亦係美國電影史上第一部卡通長片。套戲最早喺1937年12月21號上畫。改編自歐洲《格林童話》故事版本嘅《白雪公主》。

故仔
睇埋：白雪公主
白雪公主仲係細路女嗰陣，國王老竇再娶，後母無耐整死國王，成為一國之君。王后有塊魔鏡，乜都答得到，王后成日問佢邊個最靚。魔鏡本來一直都答王后，但白雪公主開始大嗰陣，有一日魔鏡就話白雪公主係至靚嘅。王后聽到之後，好妒忌白雪公主咁靚，想整死白雪公主，所以叫獵人帶白雪公主帶到森林殺死佢。
獵人唔忍心殺白雪公主，帶佢到森林之後，就放走佢，重話畀佢知，王后先至係主謀。白雪公主響森林遇到七個小矮人，喺佢哋屋企住，但王后最尾知道白雪公主重未死。咁王后就扮成阿婆，一個人去森林小矮人屋企。佢請白雪公主蘋果，查實蘋果有毒，白雪公主不虞有詐，一食就暈咗。
七個小矮人返屋企之後，見到白雪公主死咁，好傷心，就帶佢上山，放入玻璃棺度。之後，有位王子路過，見到白雪公主，就一見鍾情。王子打開棺木，將白雪公主抱出來。呢個時候，kik1 喺白雪公主喉嚨嗰塊蘋果跌咗出來，而白雪公主亦即刻醒返。王子立即向佢求婚，而佢亦答應咗，然後兩人開開心心咁生活落去。

電影歌曲
《I'm Wishing/One Song》 - 白雪公主同王子
《With a Smile and a Song》 - 白雪公主
《Whistle While You Work》 - 白雪公主
《Heigh-Ho》- 小矮人
《Bluddle-Uddle-Um-Dum》（AKA 洗滌歌） - 小矮人
《The Silly Song》（AKA 小矮人嘅約德爾調） - 小矮人
《Some Day My Prince Will Come》 - 白雪公主
《One Song》 (重奏) - 王子和合唱
《Some Day My Prince Will Come》（重奏） - 合唱
為電影而製作嘅主題曲中，有兩首小矮人嘅歌未收錄在內：《Music in Your Soup》同《You're Never Too Old to Be Young》（畀《The Silly Song》代）。

影音產品
套片嘅DVD分別由中錄德加拉同埋博偉喺中國大陸同台灣發行。VCD由中錄德加拉喺中國大陸發行。
本片電影原聲帶已經由滾石喺台灣發行，之後艾迴喺台灣再發。
鳳凰縣

鳳凰係中國湖南湘西一個縣，總面積1751平方公里，人口37萬。
鳳凰號登陸艇

鳳凰號登陸艇係美國太空總署火星探索任務下，其中一隻冇人駕駛太空船，科學家利用艇上儀器，用嚟研究火星有無適合微生物存在嘅環境，同埋當地水嘅歷史。

火星上發現水
鳳凰號喺火星發現水，所以實驗得到新一筆錢，由可以行多一個月，到2008年9月30號。
鳳凰炒長遠

鳳凰炒長遠係傳統廣府菜，入面嘅「鳳凰」即係金黃色嘅雞蛋，而「長遠」就即係又長又軟嘅粉絲，成道餸菜即係雞蛋炒粉絲，配料就有芽菜同韭菜。為咗令呢味餸更矜貴，好多時都會落埋蟹肉落去。
鳳凰街

鳳凰街 (廣州)：廣東省廣州市有兩條鳳凰街，一條喺白雲區，重有一條喺黃埔區。
鳳凰街 (南京)：江蘇省南京市鼓樓區嘅鳳凰街。
鳳凰街 (蘇州)：江蘇省蘇州市姑蘇區嘅鳳凰街。
鳳凰街 (上海)：上海市崇明縣嘅鳳凰街。
鳳凰街 (泰州)：江蘇省泰州市海陵區嘅鳳凰街。
鳳凰街 (信陽)：河南省信陽市固始縣嘅鳳凰街。
阿爾巴尼亞

阿爾巴尼亞共和國（阿爾巴尼亞文：Republika e Shqipërisë）係歐洲巴爾幹半島西南部一個國。佢西北面係黑山，北面係科索沃，東面係北馬其頓，而南面係希臘。西面係亞德里亞海，而西南面係愛奧尼亞海。阿爾巴尼亞呢個國家名，係由英文Albania譯過來。
阿爾巴尼亞喺1912年11月28號自鄂圖曼帝國獨立，第二次世界大戰期間俾納粹德國同意大利嘅軸心國所佔領，戰後嘅1946年成為社會主義共和國（即阿爾巴尼亞社會主義人民共和國）。1989年尾開始受到東歐劇變嘅浪潮影響，1991年起阿爾巴尼亞開始改行民主政制。1992年改用而家嘅國家名（阿爾巴尼亞共和國）。1997年阿爾巴尼亞發生阿爾巴尼亞社會黨同阿爾巴尼亞民主黨人之間嘅內戰，最終被聯合國維持和平部隊所平息。2009年阿爾巴尼亞正式成為北約成員國。2014年阿爾巴尼亞獲接納為歐盟候選國。
阿爾巴尼亞人

阿爾巴尼亞人係發源自阿爾巴尼亞嘅一個族群，估計全球約莫有700萬人，主要用阿爾巴尼亞文。
呢篇阿爾巴尼亞人係關於族群嘅楔位文章，仲未完成嘅。麻煩你幫手補充佢嘅內容。
阿爾巴尼亞列克

阿爾巴尼亞列克（Leku Shqiptar）係阿爾巴尼亞嘅法定貨幣，1926年開始用。
阿爾塔米拉洞

阿爾塔米拉洞係西班牙一個舊石器時代晚期遺蹟，喺坎塔布里亞首府桑坦德，喺1868年被發現，佢入面嘅壁畫被列入聯合國教科文組織世界文化遺產。
阿爾察赫

以前叫做「納戈爾諾-卡拉巴赫亞美尼亞共和國」同埋「納戈爾諾-卡拉巴赫共和國」可以同“阿爾察赫”代替使用。另外，地圖橙色/黃色係阿爾察赫共和國的控制區域
∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
阿爾察赫共和國（亞美尼亞文：Արցախի Հանրապետություն），通常叫做阿爾察赫（亞美尼亞文：Արցախ），係一個主權爭議地區同埋有限承認國家，位於西亞北部。除此之外，阿爾察赫共和國亦都叫做「納戈爾諾-卡拉巴赫共和國」（亞美尼亞文：Լեռնային Ղարաբաղի Հանրապետության），個名由納卡地區而嚟。聯合國同世界上嘅大部分國家都睇佢為阿塞拜疆嘅一部分，而佢只係得同樣未俾國際普遍承認嘅南奧塞梯、阿布哈茲同德涅斯特河沿岸承認。由1991年至到第二次納卡戰爭之前，佢控制咗原本阿塞拜疆蘇維埃社會主義共和國以下嘅納卡自治州（英文：Nagorno-Karabakh Autonomous Oblast）嘅大部分領土，加埋周圍嘅一啲區域。阿爾察赫嘅國土西面連住亞美尼亞，南面連住伊朗。
阿爾察赫係一個山地國家，平均海拔係1,097米咁高。絕大部分嘅納卡居民都係信奉基督徒嘅亞美尼亞人，並且多數都係屬於亞美尼亞使徒教會。阿爾察赫實行總統制，亦設有一院制嘅議會。有啲人認為，阿爾察赫對亞美尼亞嘅依賴程度，已經令阿爾察赫喺好多方面實際上屬於亞美尼亞嘅一部分。
2020年9-11月期間，納卡地區爆發第二次納卡戰爭，阿塞拜疆軍隊成功控制納卡地區嘅部分區域。到11月10號，俄羅斯帶頭，使到亞美尼亞同阿塞拜疆簽咗停火協議。亞美尼亞喺協議之中，同意將部分區域交俾阿塞拜疆，而俄羅斯維和部隊同時控制咗拉欽走廊（英文：Lachin Corridor）同埋雙方嘅前綫。阿塞拜疆喺協議之中，保證咗出入拉欽走廊嘅人員、車輛、同貨物嘅安全。
2022年3月24號，阿塞拜疆再次進攻阿爾察赫共和國，並且再控制咗更多地方。
2023年5月22號，亞美尼亞總理帕希尼揚表示，亞美尼亞準備喺某啲條件下，就會承認納卡地區係阿塞拜疆領土。阿爾察赫的國民議會喺嗰晚召開咗緊急會議，一致通過咗決議，唔允許承認納卡地區為阿塞拜疆領土。嗰個會議仲呼籲納卡地區前任同現任領導人，譴責帕希尼揚關於可能承認納卡地區嘅表態。
睇埋：第三次納戈爾諾-卡拉巴赫戰爭
2023年9月19日，阿塞拜疆對阿爾察赫發動大規模進攻。阿塞拜疆國防部（英文：Ministry of Defence (Azerbaijan)）指控亞美尼亞用地雷，造成2位平民同4位警察身亡，因爲咁而展開「當地反恐活動」。到9月20號下晝，阿爾察赫同意俄羅斯維和部隊提出嘅停火提議，而到9月22號，阿爾察赫首都斯捷潘納克特已經有阿塞拜疆軍人喺周邊部署，表明阿爾察赫已經徹底失敗。
9月28號，阿爾察赫共和國總統沙赫拉馬尼揚簽署命令，決定阿爾察赫共和國將會喺2024年1月1號，完全解散所有國家機構，意昧個國家自此就會停止存在。阿爾察赫共和國由1991年建國到2023年解國，總共存在咗32年。
阿爾奈-湯臣分類法

阿爾奈-湯臣分類法（英文：Aarne-Thompson-Uther Index）係一套將民間故仔分類嘅方案。
阿爾巴尼亞旗

阿爾巴尼亞旗係代表阿爾巴尼亞嘅旗，深紅色底色，長方形，長寬比例係7:5，中間畫咗隻黑色雙頭鷹公。鷹公圖案嚟自15世紀幫阿爾巴尼亞反抗奧斯曼帝國入侵嘅民族領袖斯坎德培嘅印章。
呢篇阿爾巴尼亞旗係政治類嘅楔位文章，未完成；麻煩你幫手加下料，充實佢。
阿爾堡

阿爾堡（丹麥文：Aalborg）係丹麥第四大城，人口有11萬。
阿爾巴尼亞文維基百科

阿爾巴尼亞文維基百科係維基百科協作計劃嘅阿爾巴尼亞文版，由非牟利組織──維基媒體基金會維持負責。家下係各語言嘅維基百科計劃中，規模排名響80名以內（跟文章數量計），有超過5萬篇文。
阿爾山伊爾施機場

阿爾山伊爾施機場（aa3 ji5 saan1 ji1 ji5 si1 gei1 coeng4）係喺中國阿爾山嘅一個機場，喺2011年嗰陣起好。
電移位切試驗

電移位切試驗（粵拼：din6 ji4 wai6 cit3 si3 jim6，英文：Electrophoretic mobility shift assay）係一種分子生物學試驗，用嚟檢測蛋白質有冇同核酸發生親和作用。試驗將冇放入核酸嘅蛋白質同放入核酸嘅蛋白質作比較，經過凝膠電泳，體積比較大嘅分子會移動得比較近，而體積比較細嘅分子會移動得比較遠。通過觀察分子響凝膠入面移動形成嘅條紋，可以知道蛋白質有冇同核酸發生親和作用。
電磁爐

電磁爐（英文：induction stove），係以誘導加熱（induction heating）令煮食器皿本身發熱嘅電器。

原理
電磁爐裏面有個線圈，通電之後產生電磁感應；
使到煮食金屬器皿嘅內部產生渦電流 （eddy current）；
器皿一定要係鐵磁性金屬，即係可以畀磁石黐倒鐵造嘅褒褒鑊鑊；
電流受阻而令器皿嘅金屬變熱。

用
電磁爐大大提升效率，「火力」穩定，比較環保。電磁爐用響一般嘅煮食上面，大中華地區嘅人鍾意用嚟打甂爐。
電磁波

可見光譜淨係佔電磁波譜一小部分。
電磁波（英文：Electromagnetic wave）係電磁輻射喺空間中嘅郁動形式，唔同嘅波長會產生唔同嘅形態，由長到短包括無線電波、微波、紅外線、可見光、紫外線、X射線同伽馬射線，其中可見光係指人眼可以接收到嘅電磁波，波長大約喺380至780nm之間。
電競凳

《電競凳》（英文：Gaming chair）係根據人體工學設計，專為電子遊戲玩家坐得舒服而設計嘅凳，由於部分遊戲玩家需要大量精力同要長時間保持坐姿，電競椅可以保持用户嘅舒適度。同辦公凳嘅分別係凳背比較高，背脊同膀頭可以挨落去。扶手、凳背、腰枕、頸枕都可以調較，以提高舒適度同效率。

設計
電競凳嘅係根據賽車凳嘅樣式設計，通常都係運用高背設計，用家可以完全挨喺椅背上，令到頸部同背部有穩固嘅倚靠點。材料多數用人造皮或真皮面料。

人體工學
針對長時間對住電腦嘅電競選手，電競椅凳嘅設計會依照人體工學需要打造，除咗加強脊椎嘅保護力同承托力，亦配置可以調較位置嘅頸枕，令到用家可以健康丶舒適噉使用電腦。
電磁感應

電磁感應（英文：electromagnetic induction）係指磁場改變令入面嘅電導體產生電動勢嘅現象。呢個電動勢叫做感應電動勢或者感生電動勢，如果呢個電導體形成咗閉合電路，咁呢個電動勢就會令啲電子郁，形成感應電流（感生電流）。
英國物理學家米高·法拉第一般被認為係喺1831年發現感應現象嘅人。
電磁軌道炮

電磁軌道炮，又叫做磁軌砲（Railgun），係一種戰爭攻擊武器，由電能轉換成投射物動能加速裝置。威力可以媲美導彈。
電磁波譜

電磁波譜（electromagnetic spectrum）係將電磁波按頻率分類嘅一套方案。
電磁輻射

電磁輻射係電磁學入面所講嘅一種能量，係喺振盪兼且互相垂直嘅電場同磁場嘅結合。電磁輻射喺空間中以電磁波嘅形式郁動，可以有效咁傳遞能量同動量。電磁輻射喺由叫光子嘅量子粒子形成。人眼可以接收波長喺 400 至 700 nm  之間嘅電磁輻射，因此呢種電磁輻射也叫可見光。研究電磁輻射嘅物理學叫做「電動力學」，係電磁學嘅分支。
響螺

響螺（Hemifusus），學術上叫香螺屬，係種食得嘅貝類海鮮，生物學分類係屬腹足綱新腹足目香螺科。「響螺」呢個名係「香螺」嘅音轉。
響度連串原則

響度連串原則（英文：sonority sequencing principle，SSP）係音系學上一個有關語音組合嘅諗法。語音組合係指一隻語言對於「啲音素可以點排」嘅一啲潛在規則。而根據響度連串原則，一段音節內啲輔音同元音要點樣排，係要睇固有音響嘅。
固有音響係指一個元音或者輔音同其他音長、輕重度同音高相約嘅聲比起嚟「有幾響亮」，愈響亮就算係固有音響愈高，而元音一般都係固有音響高嘅；響度連串原則講緊嘅，就係以下嘅諗法—
一段音節，傾向會係以一個固有音響高嘅音段（通常會係一個元音）做中心，而離中央愈遠嘅音段，固有音響會愈低。
例如想像以下嘅英文音節：
Grand（意指宏大，/ɡrand/）
當中身為元音嘅 /a/ 固有音響最高，同時 /r/ 固有音響高過 /g/ 而 /n/ 固有音響高過 /d/（如果畫一條線，Y 軸表示固有音響，條線會成一個山峰噉嘅形狀）。相比之下，好似 /rɡand/ 噉嘅音節，就違反咗響度連串原則，所以語言傾向唔會接受噉嘅音節。響度連串原則嘅概念，被指係解釋到「綜觀已知嘅語言，點解 /ɡr/ 常見過 /rɡ/？」依一類嘅問題。
研究指，英文的確係傾向服從響度連串原則嘅，但係有研究者指出，某啲語言會大幅度違反響度連串原則，例如俄羅斯話同波蘭話呀噉，所以響度連串原則就畀人插，話佢唔能夠準確噉描述所有嘅語言，缺乏普世性。
響水

響水係中國江蘇鹽城一個縣，總面積1461平方公里，人口51萬。
響鈴

響鈴，又叫響鈴卷，係由腐皮整嘅嘢食，將腐皮捲起炸成，係打甂爐常見嘅配料。
頁

頁（粵拼：jip6）係書每版紙入面，印有字或畫等嘅紙頁。可用嚟做文件嘅計量單位。

印刷
由左到右寫書嘅封面同封底
由右向左寫書嘅封面同封底
喺普通嘅書入面，同封面同向嘅頁係封面，另一邊嘅頁係封底。打開本書嗰時：
由左到右寫啲字（例如歐美屬國啲雞腸字，用現代書寫嘅東亞方塊字）嚟講，封面喺右頁，封底喺左頁。
由右向左寫啲字（例如西亞地區啲蝌蚪文，用傳統書寫嘅東亞方塊字）嚟講，封面喺左頁，封底喺右頁。
但喺現代啲書入面，每頁都有「頁頭」同「頁底」嚟介紹書名、章節編碼同名、頁碼同版權聲明等。

圖書館
圖書館學入面，一本書嘅頁數大多數有唔止一種編碼嚟講清楚本書啲頁有咩用。

電腦軟體
喺文書處理器、電子表格等電腦軟體入面，將一份文件分割成等住出實體紙頁程序係「編頁（英文：Pagination）」。調轉嚟講，將大型文件以切割成好多張頁嚟印係「鑲嵌」。
黃台仰

黃台仰（英文：Ray Wong，1993年9月15號—），係香港本土派政治組織本土民主前線發起人。
佢讀過鄧肇堅維多利亞官立中學同明愛白英奇專業學校哲學系，雨傘運動後，喺2015年頭成立咗本土民主前線，主張「以武制暴」，搞過幾次反水貨客嘅「光復」運動。2016年2月21號，佢俾警方拉咗。2017年11月喺保釋候審期間冇按時去警署報到，法院因此出咗拘捕令，黃台仰家下喺警方嘅通緝名單上面。
2018年5月，黃台仰同李東昇喺德國申請難民資格獲批，但係佢哋當時冇即時話畀大眾聽佢已經著草。直到2019年5月21號紐約時報報導，大家先至知。
2020年黃台仰喺港區國安法刊憲冇耐就被通緝，不過之後德國同香港終止咗逃犯移交嘅協議。
黃向墨

黃向墨，本名黃暢然，廣東揭陽人，香港親中陣營政治人（九龍社團聯會榮譽會長）、生意人。

選舉經歷
喺2021年9月，佢成為香港特别行政區選舉委員會基層社團委員。
黃咖喱

黃咖喱係種泰國式嘅咖喱，主要材料係咖喱粉同椰奶，煮出嚟比較似黃色，帶少少辣味。
黃君慧

黃君慧（英文：Vani Wong，1971年8月5號—），藝名雲妮、Vani，係香港商業電台叱咤903節目主持，亦係電台嘅本地音樂總監。
黃君裕

喺1938年黃君裕嘅阿爺以仔「黃作良」嘅名，申請俾黃移民到美國嘅波士頓。1943年黃自願參加咗美國陸軍，加入咗第28步兵師，係登陸諾曼第嘅先遣部隊。戰後繼續住喺波士頓度，擔任過紐英崙中華公所主席、波城安良工商會會長、波士頓僑聲音樂劇社永久名譽會長，喺2020年4月26號喺波城華埠屋企度過身。遺體係落葬到佛士曉墓地（ 英文：Forest Hills Cemetery）。

作戰嘅經歷
喺1944年6月5日嘅諾曼第奧馬哈海灘登陸戰，黃所在嘅先遣部隊就負責攻佔最出著名嘅呢個「死亡線」海灘，戰鬥後187人嘅部隊得返剩黃一個人生還咗。分隊喺跟著係轉戰法國、比利時、盧森堡、德國，戰役期間一路減員再增兵員，先後有400幾人陣亡，黃成為咗分隊出戰前189人入邊，戰後仲在身嘅6位倖存者之一。戰役期間黃仲試過係一手揸著掹咗保險嘅手榴彈，單槍匹馬對峙18個德軍，卒之俘虜嗮嘅傳奇功勳。
1944年9月19號開始嘅許特根森林戰役，黃君裕喺盟軍開始進攻德國嘅前夜，奉命帶領一支巡邏隊入去德國嘅邊界度偵查，而最早發現咗德軍為阻擋坦克同車輛特設嘅障礙物，就係齊格菲防線嘅獨特防禦工事。黃同返盟軍上級報告嘅時候，就自己依照返文化認知、創造咗「龍牙」（dragon’s teeth）一詞去形容呢種障礙物。「龍牙」由此開始就好快喺部隊度流行開咗，載入咗二戰嘅史冊。
入咗德國境內後，1944年11月14號嘅作戰入邊，黃被炮彈嘅彈片擊中咗，整到咗頭部同背部，直到一個幾鐘後先被同袍送咗去救傷。之後黃君裕去到咗法國療傷，跟著喺1945年8月返咗去波士頓。

榮譽
直到咗2010年，喺麻省聯邦參議員克里（John Kerry）嘅積極推動下，黃先收到咗美國最高級別嘅軍事獎章，包括係紫心勳章（purple heart）、銅星勳章（bronze star）等。
黃品源

黃品源（1968年3月17號—），係臺灣男歌手、主持人同演員。